
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 173
                                                              din 30 august 2018 

privind trecerea în administrarea Municipiului Sighişoara, a spaţiilor aflate în administrarea unităţilor de învăţământ
 Consiliul Local al Municipiului Sighişoara, întrunit în ședință ordinară, 
 Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 20.161/12.07.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere adresa cu nr. 324/07.03.2018, înregistrată la instituția noastră sub nr. 6.542/08.03.2018, înaintată de Școala Gimnazială ”Victor Jinga” Sighişoara, prin care aceasta ne aduce la cunoștință faptul că unitatea de învățământ nu mai desfăşoară activitate instructiv-educativă în următoarea locație:

-  Clădire școală primară Venchi, situată în Sighișoara, cartier Venchi, nr. 44, imobil construcție cu destinația de școală, înscris în C.F. nr. 56.263 Sighișoara, nr. cad. 56.263 – loc de școală Venchi, în suprafaţă de 1.762 mp. și nr. cad. 56.263-C1, 56.263-C2 și 56.263-C3;


 Având în vedere Hotărârea Consiliului de Administrație al Școlii Gimnaziale ”Victor Jinga” Sighişoara, respectiv Hotărârea nr. 82/26.02.2018, comunicată prin adresa înregistrată la Municipiul Sighișoara cu nr. 7.029/14.03.2018;

Având în vedere că acest spaţiu cu destinaţia de utilitate în procesul instructiv-educativ al unității de învățământ nu mai este necesar unității şcolare, se impune preluarea acestuia în administrarea Municipiului Sighișoara, care poate astfel valorifica spațiile excedentare ale unităților de învățământ preuniversitar de stat, în condițiile legii, în vederea creșterii veniturilor la bugetul local al unității administrativ-teritoriale şi a degreva unitățile de învățământ de cheltuielile cu întreținerea acestor spații;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

  
Având în vedere prevederile Legii nr. 287/2009 privind Codul civil, republicat, cu modificările și completările ulterioare; 

       
Având în vedere prevederile art. 112 alin. (2) din Legea nr. 1/2011, Legea educației naționale, cu modificările și completările ulterioare;

Având în vedere că imobilul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere Raportul de specialitate comun al Arhitectului Șef și al Direcției Administrarea Patrimoniului, înregistrat cu nr. 20.166/12.07.2018, prin care se propune trecerea în administrarea Municipiului Sighișoara, a unor spații aflate în administrarea unităților de învățământ, îndeplinindu-se prevederile legale în acest sens; 
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” și (9), art. 45 (3), art. 115 (1) lit. „b” şi art. 123 din Legea nr. 215/2001, Legea administraţiei publice locale, republicată, cu modificările şi completările ulterioare;

     H O T Ă R Ă Ş T E:



Art. 1. Se aprobă trecerea din administrarea Școlii Gimnaziale ”Victor Jinga” Sighişoara în administrarea Municipiului Sighişoara, a imobilului Clădire școală primară Venchi, situată în Sighișoara,    cartier Venchi, nr. 44, imobil construcție cu destinația de școală, înscris în C.F. nr. 56.263 Sighișoara, nr. cad. 56.263 – loc de școală Venchi, în suprafaţă de 1.762 mp. și nr. cad. 56.263-C1, 56.263-C2 și 56.263-C3.
Art. 2. Preluarea imobilului identificat potrivit articolului precedent din prezenta hotărâre se va face pe bază de proces-verbal de predare-primire. 
Art. 3. Date fiind prevederile articolelor precedente, se va proceda la efectuarea demersurilor necesare în vederea radierii din Cartea Funciară a sarcinilor privind întabularea dreptului de folosință.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Arhitectul Șef, Direcţia Administrarea Patrimoniului, Compartimentul Spațiul Locativ - Direcţia Administrarea Patrimoniului, Biroul Public de Cadastru și Agricultură, Biroul Buget, Contabilitate, Salarizare - Direcția Economică din cadrul Municipiului Sighișoara şi Școala Gimnazială ”Victor Jinga” Sighişoara. 
 Art. 5. Prin grija d-nei Bizo Anca, Secretarul Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.ro.
PREŞEDINTE DE ŞEDINŢĂ,

  

      Ștefănescu Constantin         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;
  2 ex. Direcția Administrarea Patrimoniului;

  1 ex. Compartimentul Spațiul Locativ;

  1 ex. Biroul Public de Cadastru și Agricultură;
  1 ex. Biroul Buget, Contabilitate, Salarizare – Direcția Economică;
  1 ex. Școala Gimnazială ”Victor Jinga” Sighişoara. 
13 ex.
B.A. 

